
A jászárokszállási Ipari Park fejlesztése

„Ipari és Dózsai út fejlesztése, parkolók kialakítása, valamint szennyvíztisztító telephez vezető út felújítása, a meglévő Dózsai út csapadékvíz-elvezető árok tisztítása, közvilágítás fejlesztése”
Jászárokszállás Város Önkormányzata Képviselő-testülete 2016. évi döntése alapján pályázatot nyújtott be a Terület- és Településfejlesztési Operatív Program (TOP) keretében a Regionális Fejlesztési Operatív Programok Irányító Hatósága (IH) által meghirdetett „Felhívás ipari parkok, iparterületek fejlesztésére” című kiírásra. A projekt azonosító száma: TOP-1.1.1-15-JN1-2016-00004.
A bíráló bizottság a 2017. május 04. napján kelt támogatási döntése szerint támogatásban részesítette a projektet. Az elnyert támogatás: 275 885 402.- Ft
 A projekt közvilágítás korszerűsítési illetve az útépítési, felújítási munkálatainak megkezdése előtt a közbeszerzési eljárás lebonyolítása érdekében és a vonatkozó jogszabályoknak eleget téve elkészültek a kiviteli tervdokumentációk. A kivitelezés várhatóan 2018. február és június hónapok közötti időszakban kerül lebonyolításra. A kivitelezők személye a közbeszerzésekről szóló 2015. évi CXLIII. törvény (továbbiakban Kbt.) 113.§-a szerinti, hirdetmény közzététele nélküli, uniós értékhatár alatti, nemzeti értékhatárt meghaladó nyílt közbeszerzési eljárás keretében került kiválasztásra. A munkálatok műszaki ellenőr közreműködésével kerülnek lebonyolításra. Az eszközök beszerzése külön a Kbt. 113.§ (1) bekezdése alapján induló tárgyalásos közbeszerzési eljárás eredményeként kiválasztott cégtől kerülnek beszerzésre.
A projekt rövid ismertetése:

Eszközbeszerzés: 
A projekt összeköltségének 30% erejéig az utak üzemeltetésére, felújítására alkalmas eszközök beszerzése, mint takarítógép, traktor és ároktisztitásra alkalmas adapter.

Közvilágítás korszerűsítése:
Az ipari parkot érintően a Kossuth L. utca, kerékpár út mentén található 29 db LED lámpatest felszerelése a meglévők lecserélésével,  az Ipari út közvilágítási hálózatának bővítése 17 db 8 m-es villanyoszloppal, LED lámpatestek felszerelésével, a Dózsai út mentén 15 db lámpatest lecserélése LED-es kivitelre valamint 6 db 8 m-es oszlop elhelyezése LED lámpatestek felszerelésével, és a Szennyvíztelep út komplett földkábeles közvilágítási hálózat kiépítése 12 db, 6 m-es villanyoszlop elhelyezésével LED-es lámpatestekkel.
Utak felújítása, építése:

Dózsai út (4545, 0125/7 hrsz.) szilárd burkolattal történő ellátása közel 570 m hosszan, valamint, csapadékvíz-elvezető árkok kistisztítása, profilozása. Ipari út (3276/5 hrsz.) parkolók és járda építése, valamint a Dózsai út (Ipari úttól a Szarv-ágy patak gátjáig, 3266 hrsz.) szilárd burkolattal történő ellátása. Szennyvíztelephez vezető út felújítása: 318 m hosszon meglévő burkolat felújítása, földmedrű árok profilozása, takarítása.

